Багданава (Вілейскі раён)

Багда́нава (, ) — вёска ў Вілейскім раёне Мінскай вобласці. Уваходзіць у склад Куранецкага сельсавета.

 Геаграфія 
Знаходзіцца за 12 км на паўночны ўсход ад горада Вілейка, 4 км ад чыг. ст. Куранец на лініі Маладзечна—Полацк, 115 км ад Мінска, на шашы Вілейка—Докшыцы. 

 Гісторыя 
У пісьмовых крыніцах вядома з XVI ст. У 1562 г. фальварак Багданава (Габрыялоўшчына), шляхецкая ўласнасць, у Ашмянскім павеце ВКЛ. У 1641 г. маёнтак, у 1648 г. маёнтак Багданаўшчына, уласнасць С. Залеснага, потым Пузыны. У 1760 г. фальварак, уласнасць Ю. Контрыма; у 1765 г. вёска, 5 двароў. 

Пасля 2-га падзелу Рэчы Паспалітай (1793) у Расійскай імперыі. У 1794 г. сядзіба (да 1914 г.), фальварак і вёска Ф. Невяровіча. У 1800 г. фальварак (1 двор, З жыхары), вёска (4 двары, 38 жыхароў) Вілейскага павета Мінскай губерні. У 1897 г. вёска (12 двароў, 116 жыхароў), маёнтак (2 двары, 26 жыхароў) у Куранецкай воласці Вілейскага павета Віленскай губерні. 

З 1921 года вёска ў складзе Польскай Рэспублікі, належала да Віленскага ваяводства, Вілейскага павета, гміны КуранецWykaz miejscowości Rzeczypospolitej Polskiej, Warszawa 1938, wolumin — 1, s. 60.. У 1925 г. частку маёнтка набылі Шостакі, другая перайшла да Невядомскіх. 

З лістапада 1939 года ў БССР. З 15 студзеня 1940 г. ў Куранецкім раёне Вілейскай вобласці, з 12 кастрычніка 1940 года ў Рэчкаўскім сельсавеце. З чэрвеня 1941 г. да 3 ліпеня 1944 г. акупіравана нацыстамі. З фронту не вярнуліся 8 жыхароў вёскі. З 20 верасня 1944 года ў Куранецкім, з 5 ліпеня 1946 года ў Вілейскім раёнах Маладзечанскай вобласці. У 1949 годзе створаны калгас «Савецкая Беларусь». З 20 студзеня 1960 года ў Мінскай вобласці. Землі ў складзе саўгаса «Вілейскі», меліся бібліятэка, магазін.

 Насельніцтва 

 1921 год — 108 жыхароў, 19 двароўSkorowidz miejscowości Rzeczypospolitej Polskiej — Tom VII — Część II — Ziemia Wileńska — Powiaty: Brasław, Duniłowicze, Brasław i Wilejka, Główny Urząd Statystyczny Rzeczypospolitej Polskiej, Warszawa 1923, s 88..
 1931 год — 280 жыхароў, 53 дварыWykaz miejscowości Rzeczypospolitej Polskiej, Warszawa 1938, wolumin — 1, s. 60.
 1960 год — 298 жыхароў.
 1988 год — 96 жыхароў,  43 двары.
 2008 год — 57 жыхароў, 32 гаспадаркі.

 Вядомыя асобы 
 Казімір Контрым (1772—1836; псеўданімы: Ojciec; P. Piotr spod Krewy; Poklus) — польскі пісьменнік, публіцыст і палітычны дзеяч, сузаснавальнік Таварыства шубраўцаў.

 Зноскі 

 Літаратура 



 Спасылкі 

Катэгорыя:Куранецкі сельсавет
Катэгорыя:Населеныя пункты Вілейскага раёна